મોટામવા સ્મશાનનાં નિર્માણનાં 25 વર્ષ બાદ પણ સ્મશાનનાં પાર્કિંગમાં કોઈ વધારો કરવામાં આવ્યો નથી. પાસે જ આવેલા વોંકડા પર પુલ બનાવી ત્યાં પાર્કિંગની જગ્યા ફાળવવામાં આવે તો અંતિમયાત્રા સાથે આવતા સ્વજનોનાં વાહનોનું પાર્કિંગ પણ ત્યાં થઈ શકે તેમ છે. ઉપરાંત રુચિ સોસાયટી અને આંબેડકરનગર સોસાયટીને જોડતા પુલનું નિર્માણ કરવામાં આવે તો નાનામવાથી મેટોડા જતાં વાહનચાલકોનો ટ્રાફિક ડાયવર્ટ થઈ શકે તેમ છે. આ બાબતે અનેક વખત મહાનગરપાલિકામાં રજૂઆત છતાં કાયમી સમસ્યાનો ઉકેલ લાવવામાં આવ્યો નથી.